Rialtas Schoof

Chuaigh Rialtas Schoof san Ísiltír,  rialtas i bhfad amach ar an eite dheis,  i mbun oibre ar an 2 Iúil 2024.   Dick Schoof a bhí i gceannas ar an gcomhrialtas   Chun comhrialtas a bhunú, tháinig  le chéile PVV an Ioslamafóbaigh Geert Wilders, feirmeoirí feargacha an BBB, nualiobrálaigh an VVD agus "deistapóirí"polaiteoirí a thapaíonn a ndeis an NSC.  Thit an rialtas as a chéile ar an 3 Meitheamh 2025.  Níor éirigh leis an rialtas bliain féin a bhaint amach i gcumhacht. 

clé|mion|293x293px|Dick Schoof in 2024

clé|mion|220x220px|Pieter Omtzigt

 Cúlra 
Tháinig deireadh le ré san Ísiltír ar an 1 Iúil 2024 nuair a d’éirigh an chéad-aire Mark Rutte as go hoifigiúil – tar éis dó 5,010 lá, nó nach mór 14 bliain, a chaitheamh i gcumhacht agus é i gceannas ar cheithre chomhrialtas éagsúla. Ba é Rutte, nua-liobrálach go smior, an chéad-aire ab fhaide a bhí i gceannas san Ísiltír riamh.   Amhail Emmanuel Macron  sa Fhrainc in 2024, cinneadh Rutte dul sa seans le toghchán roimh dheireadh a théarma ba chúis le bua mór na heite fíordheise san Ísiltír in 2023. Ansin tháinig deireadh le ré Rutte san Háig. 

‘Le chéile’, sin dhá fhocal ar leag Rutte béim orthu arís is arís eile ina aitheasc deireanach mar chéad-aire ar an 30 Meitheamh 2024. Seasaigí le chéile an chomhairle a bhí aige do mhuintir na hÍsiltíre i dtagairt neamhcheilte don chomhrialtas de chuid na heite fíordheise faoi stiúir Dick Schoof (fear ionaid Geert Wilders) a chuaigh i mbun oibre ar an 2 Iúil 2024.

 Rialtas Schoof 
Rialtas seachpharlaiminte  a bhí sa chomhrialtas. Dick Schoof, iarcheannaire sheirbhís rúnda na hÍsiltíre (AIVD) a bhí i gceannas ar an gcomhrialtas – fear nár chuala mórán daoine trácht air roimh 2024. Níor chaith éinne vóta ar a shon san olltoghchán i mí na Samhna 2023 toisc nach raibh sé ar liosta na n-iarrthóirí.

Ceithre pháirtí a bhí páirteach ann: PVV Geert Wilders, nualiobrálaigh an VVD, feirmeoirí feargacha an BBB agus páirtí nua de chuid an láir, an NSC. Toisc gur thuig chuile cheann de na páirtithe sin, an PVV féin san áireamh, go ndéanfadh sé dochar as cuimse d’íomhá na hÍsiltíre thar lear dá mbeadh fear chomh conspóideach le Geert Wilders ina chéad aire é féin, rinneadh chéad aire d’fhear ionaid, Dick Schoof – ach bhí a fhios ag madraí na sráide gurbh é Geert Wilders féin a bhí i gcumhacht ar chúl an stáitse.

Bhí an comhrialtas chomh míshocair sin ón tús gur beag duine a shíl, nuair a tháinig sé i gcumhacht in 2024, go mairfeadh sé an t-achar sin.

 Titim 
Ar an 4 Meitheamh 2025, tharraing amach Páirtí don tSaoirse (PVV) as an gcomhrialtas (Páirtí an pholaiteora chonspóidigh agus Ioslamafóibigh Geert Wilders). Dar le Wilders, ní dhearna an rialtas dóthain chun stop a chur le teacht iarrthóirí tearmainn agus inimirceach mídhleathach chun na hÍsiltíre – d’ainneoin gur ag an PVV féin a bhí an aireacht Tearmainn agus Inimirce agus go raibh an rialtas seo ar an gceann ba ghéire riamh maidir leis an dá cheist sin.

Ach ní hamháin go raibh an comhrialtas a thit i mí an Mheithimh ar an gceann ab fhaide amach ar an eite dheis dá raibh i gcumhacht san Ísiltír ó bhí an dara cogadh domhanda ann, bhí sé ar an gceann ba chiotaí, ba mhí-eagraithe agus ba mhí-éifeachtaí riamh.

 Féach freisin 

 Mark Rutte,  Geert Wilders
 Olltoghchán na hÍsiltíre 2025 

 Tagairtí 

Catagóir:Polaitíocht na hÍsiltíre
Catagóir:2024
Catagóir:2025
Catagóir:Daoine i bhfad amach ar an eite dheis
Catagóir:Pobalóirí